**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

Κως, 04-6-2024

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Ο Δήμος Κω φιλοξενεί στη** **"Μαρίνα" την Παιδίατρο και τους δύο διασώστες του ΕΚΑΒ**

Φιλοξενούμενοι του Δήμου Κω και της δημοτικής επιχείρησης της μαρίνας, θα παραμείνουν στο νησί μας δύο διασώστες του ΕΚΑΒ, στους οποίους παραχωρήθηκε στέγη σε διαμέρισμα εντός των εγκαταστάσεων της μαρίνας, για το διάστημα που έχουν εντολή από την υπηρεσία τους να παραμείνουν στην Κω.

Σε διαμέρισμα, επίσης στη "Μαρίνα", ο Δήμος Κω φιλοξενεί και την Παιδίατρο του Νοσοκομείου.

Με πρωτοβουλία του Δημάρχου Κω, αρχικά διερευνήθηκε η δυνατότητα φιλοξενίας τους σε ξενοδοχείο, κάτι που δεν κατέστη εφικτό λόγω έλλειψης διαθεσιμότητας δωματίων.

Ο Δήμος μας εξαντλεί κάθε δυνατότητα να στηρίξει τη δημόσια υγεία στο νησί μας, παρότι η Τοπική Αυτοδιοίκηση δεν έχει τέτοια αρμοδιότητα.

Αξίζει να σημειωθεί ότι ο Θεοδόσης Νικηταράς, έχει ζητήσει αλλαγή του θεσμικού πλαισίου, ώστε να δοθεί η δυνατότητα στους Δήμους να κατασκευάζουν ακίνητα με σκοπό τη διάθεση τους σε εργαζόμενους που στελεχώνουν κρατικές υπηρεσίες στα νησιά, με προτεραιότητα στον τομέα υγείας.

Γραφείο Τύπου